ᱥᱤᱢᱰᱮᱜᱟ

ᱥᱤᱢᱵᱮᱜᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱥᱤᱢᱰᱮᱜᱟ ᱫᱚ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱚᱦᱚᱨ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ 
᱔᱑᱘ ᱢᱤᱴᱚᱨ (᱑᱓᱗᱑ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱟᱨ  ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱠᱚᱸᱧᱮ ᱨᱮ ᱜᱩᱢᱞᱟ, ᱥᱟᱢᱟᱝ ᱨᱮ ᱨᱟᱺᱪᱤ ᱟᱨ ᱯᱟᱪᱮ ᱥᱤᱝᱵᱷᱩᱢ, ᱯᱟᱪᱮ ᱨᱮ ᱡᱚᱥᱯᱩᱨ ᱱᱚᱜᱚᱨ, ᱪᱷᱚᱛᱤᱥᱜᱚᱰ ᱟᱨ ᱮᱛᱚᱢ ᱨᱮ ᱨᱟᱩᱨᱠᱮᱞᱟ, ᱳᱰᱤᱥᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱜᱨᱮᱴᱟᱨ ᱨᱟᱩᱨᱠᱮᱞᱟ ᱠᱷᱚᱱ ᱥᱤᱢᱰᱮᱜᱟ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱟᱩᱨᱠᱮᱞᱟ ᱟᱨ ᱨᱟᱺᱪᱤ ᱠᱷᱚᱱ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ (NH143) ᱨᱮᱱᱟᱜ ᱛᱟᱞᱢᱟ ᱠᱷᱚᱱ ᱥᱚᱲᱚᱠ ᱛᱮ ᱥᱮᱴᱮᱨ ᱫᱟᱨᱮᱭᱟᱜᱼᱟ ᱠᱚ ᱾ ᱥᱩᱨ ᱨᱮᱱᱟᱜ ᱨᱮᱞ ᱥᱴᱮᱥᱚᱱ ᱫᱚ ᱨᱟᱩᱨᱠᱮᱞᱟ ᱨᱮᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱱᱟᱜᱟᱢ

ᱥᱮᱪᱮᱫ

 ᱦᱚᱲ ᱮᱞ 
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱰᱮᱜᱟ ᱨᱮᱱᱟᱜ ᱦᱚᱲ ᱮᱞ ᱕᱙᱙,᱘᱑᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱘% ᱢᱮᱱᱟᱜᱼᱟ ᱾ ᱒᱐᱑᱑ ᱨᱮᱱᱟᱜ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱢᱰᱮᱜᱟ ᱨᱮ ᱥᱮᱪᱮᱫ ᱫᱚᱨ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱛᱩᱞᱟ ᱨᱮ ᱘᱕.᱔᱖% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱡᱚᱠᱷᱚᱱ ᱠᱚᱲᱟ ᱟᱜ ᱘᱙.᱒᱓%  ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱘᱑.᱕᱔% ᱥᱮᱪᱮᱫ ᱢᱮᱱᱟᱜᱼᱟ ᱾

ᱦᱚᱨ ᱰᱟᱦᱟᱨ
ᱥᱤᱢᱰᱮᱜᱟ ᱡᱷᱟᱨᱠᱷᱚᱸᱰᱼᱳᱰᱤᱥᱟᱼᱪᱷᱚᱛᱤᱥᱜᱚᱰ ᱥᱤᱢᱟᱹ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱠᱨᱚᱥᱤᱝ ᱨᱮ ᱢᱮᱱᱟᱜᱼᱟ ᱾  

ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱵᱟᱥ ᱴᱟᱨᱢᱤᱱᱟᱞ ᱢᱮᱱᱟᱜᱼᱟ ᱡᱟᱦᱟᱸ ᱢᱩᱬ ᱰᱟᱦᱟᱨ ᱵᱟᱥ ᱥᱚᱦᱚᱨ ᱠᱷᱚᱱ ᱮᱴᱟᱜ ᱯᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱫᱷᱟᱹᱵᱤᱡ ᱥᱮᱱᱚᱜᱼᱟ ᱾ ᱨᱟᱺᱪᱤ ᱟᱨ ᱥᱤᱢᱰᱮᱜᱟ ᱱᱟᱯᱟᱭ ᱛᱮ ᱟᱨ ᱰᱤᱞᱟᱠᱥ ᱮᱭᱟᱨᱼᱠᱚᱱᱰᱤᱥᱚᱱᱮᱰ ᱵᱟᱥ ᱛᱮ ᱡᱚᱲᱟᱣ ᱟᱠᱟᱱᱟ ᱱᱚᱣᱟ ᱴᱟᱲᱟᱝ ᱯᱤᱪᱷᱤ ᱥᱮᱱᱚᱜᱼᱟ ᱾

ᱰᱟᱦᱟᱨ ᱠᱷᱚᱱ 
ᱨᱟᱺᱪᱤ, ᱜᱩᱢᱞᱟ, ᱞᱚᱦᱟᱨᱫᱟᱜᱟ, ᱥᱟᱥᱟᱨᱟᱢ ᱥᱟᱢᱵᱟᱞᱯᱩᱨ ᱟᱨ ᱨᱟᱩᱨᱠᱮᱞᱟ (ᱳᱰᱤᱥᱟ) ᱠᱷᱚᱱ ᱯᱟᱥᱮᱱᱡᱚᱨ ᱵᱟᱥ ᱟᱨ ᱱᱳᱱ ᱥᱴᱚᱯ ᱵᱟᱥ ᱱᱟᱯᱟᱭ ᱛᱮ ᱥᱮᱱᱚᱜᱼᱟ ᱾
 ᱥᱤᱢᱰᱮᱜᱟ ᱠᱷᱚᱱ ᱨᱟᱺᱪᱤ ᱼ ᱑᱕᱕ ᱠᱤᱞᱚᱢᱤᱴᱚᱨ
 ᱥᱤᱢᱰᱮᱜᱟ ᱠᱷᱚᱱ ᱨᱟᱩᱨᱠᱮᱞᱟ (ᱳᱰᱤᱥᱟ) - ᱗᱐ ᱠᱤᱞᱚᱢᱤᱴᱚᱨ
 ᱥᱤᱢᱰᱮᱜᱟ ᱠᱷᱚᱱ ᱜᱩᱢᱞᱟ ᱗᱗ ᱠᱤᱞᱚᱢᱤᱴᱚᱨ
 ᱥᱤᱢᱰᱮᱜᱟ ᱠᱷᱚᱱ ᱜᱟᱭᱟ (ᱵᱤᱦᱟᱨ)ᱼ ᱓᱒᱐ ᱠᱤᱞᱚᱢᱤᱴᱚᱨ
 ᱥᱤᱢᱰᱮᱜᱟ ᱠᱷᱚᱱ ᱥᱟᱢᱵᱟᱞᱯᱩᱨ (ᱳᱰᱤᱥᱟ)ᱼ ᱑᱕᱘ ᱠᱤᱞᱚᱢᱤᱴᱚᱨ
ᱩᱰᱟᱹᱱ ᱰᱟᱦᱟᱨ 
ᱨᱟᱹᱣᱩᱞᱠᱮᱞᱟ ᱩᱰᱟᱹᱱ ᱰᱟᱹᱦᱤ  ᱥᱩᱨ ᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾ ᱨᱟᱺᱪᱤ ᱩᱰᱟᱹᱱ ᱰᱟᱹᱦᱤ ᱟᱨ ᱡᱷᱟᱨᱥᱩᱜᱩᱰᱟ ᱩᱰᱟᱹᱱ ᱰᱟᱹᱦᱤ ᱮᱢᱟᱱ ᱥᱩᱨ ᱨᱮ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾

 ᱨᱮᱞ ᱰᱟᱦᱟᱨ ᱠᱷᱚᱱ 
ᱵᱟᱱᱚ ᱟᱨ ᱨᱟᱹᱣᱩᱞᱠᱮᱞᱟ ᱨᱮᱞ ᱥᱴᱮᱥᱚᱱ ᱥᱩᱨ ᱨᱮ ᱥᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱨᱟᱺᱪᱤ ᱠᱷᱚᱱ ᱥᱤᱢᱰᱮᱜᱟ ᱫᱷᱟᱵᱤᱡ ᱞᱚᱦᱟᱨᱫᱟᱜᱟ ᱟᱨ ᱜᱩᱢᱞᱟ ᱠᱷᱚᱱ ᱢᱤᱫᱴᱟᱝ ᱱᱟᱣᱟ ᱴᱷᱟᱯᱚᱱ ᱟᱠᱟᱱᱟ ᱨᱮᱞ ᱰᱟᱦᱟᱨ ᱥᱚᱦᱚᱨ ᱞᱮᱠᱟᱛᱮ ᱥᱮᱱᱚᱜᱼᱟalt=Circuit House, Simdega|thumb|396x396px|ᱥᱟᱨᱠᱤᱴ ᱦᱟᱣᱩᱥ, ᱥᱤᱢᱰᱮᱜᱟ

ᱧᱮᱧᱮᱞ ᱴᱷᱟᱶ
ᱥᱤᱢᱰᱮᱜᱟ ᱨᱮ ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱩᱛᱷᱱᱟᱹᱣ ᱨᱮᱱᱟᱜ ᱯᱚᱥᱵᱤᱞᱤᱴᱤ ᱢᱮᱱᱟᱜᱼᱟ, ᱟᱨ ᱵᱟᱱᱟᱨ ᱰᱮᱢᱚᱥᱴᱤᱠ ᱟᱨ ᱵᱤᱫᱮᱥᱤ ᱧᱮᱧᱮᱞ ᱴᱷᱟᱶ ᱫᱚ ᱟᱴᱨᱮᱠᱴ ᱫᱟᱲᱮᱭᱟ ᱟᱠᱚ ᱾

ᱯᱟᱞᱠᱚᱴ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ

ᱯᱟᱞᱠᱚᱴ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱜᱩᱢᱞᱟ ᱟᱨ ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱵᱷᱤᱛᱟᱹᱨ ᱨᱮ ᱦᱤᱡᱩᱜᱼᱟ ᱾ ᱱᱚᱣᱟ ᱜᱩᱢᱞᱟ, ᱥᱤᱢᱰᱮᱜᱟ ᱟᱨ ᱨᱟᱭᱰᱤᱦ ᱵᱞᱚᱠ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱓ ᱨᱮᱱᱟᱜ ᱵᱷᱤᱛᱤᱨ ᱨᱮ ᱧᱩᱨᱩᱜᱼᱟ ᱟᱨ ᱨᱟᱠᱷᱟᱵᱤᱨ ᱫᱚ ᱵᱟᱨ ᱵᱷᱟᱜᱽ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱦᱟᱴᱤᱧᱚᱜᱼᱟ ᱾
  ᱱᱚᱣᱟ ᱨᱟᱠᱷᱟᱵᱤᱨ ᱨᱮ ᱥᱟᱨᱡᱚᱢ, ᱟᱥᱟᱱ, ᱜᱟᱢᱟᱨ, ᱥᱟᱞᱟᱭ, ᱯᱤᱨ, ᱢᱮᱨᱟᱞ, ᱢᱟᱛᱠᱚᱢ, ᱠᱩᱥᱩᱢ ᱟᱨ ᱩᱞ ᱫᱟᱨᱮ ᱠᱚ ᱢᱮᱱᱟᱜᱼᱟ ᱾ ᱱᱚᱸᱰᱮ ᱪᱮᱬᱮ ᱠᱚ ᱵᱤᱨ ᱥᱤᱢ, ᱠᱩᱭᱞᱤ, ᱢᱤᱨᱩ, ᱠᱚᱠᱚᱨ ᱟᱨ ᱯᱷᱤᱥᱟᱱᱴᱥ ᱮᱢᱟᱱ ᱪᱮᱬᱮ ᱠᱚ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱪᱷᱚᱴᱟᱱᱟᱜᱽᱯᱩᱨ ᱵᱩᱨᱩ ᱪᱮᱛᱟᱱ ᱨᱮ ᱰᱮᱠᱠᱟᱱ ᱯᱨᱟᱭᱟᱫᱤᱯ ᱡᱤᱣᱤ ᱥᱟᱬᱮᱥ ᱴᱷᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱟᱹᱰᱤ ᱢᱚᱡᱽ ᱯᱨᱟᱡᱟᱹᱛᱤ ᱞᱮᱠᱟ ᱥᱩᱥᱛᱤ ᱵᱟᱱᱟ, ᱵᱚᱰᱟ ᱵᱤᱧ, ᱯᱮᱸᱜᱚᱞᱤᱱ, ᱦᱮᱸᱫᱮ ᱦᱚᱴᱚᱜ ᱜᱤᱦ ᱠᱨᱮᱱ ᱟᱜ ᱴᱚᱴᱷᱟ ᱨᱮ

alt=Palkot Wildlife Sanctuary|thumb|ᱯᱟᱞᱠᱚᱴ ᱵᱤᱨ ᱡᱤᱭᱟᱹᱞᱤ ᱨᱟᱠᱷᱟᱵᱤᱨ

 ᱠᱮᱞᱟᱜᱷᱟᱜᱷ ᱰᱮᱢ 
ᱠᱮᱞᱟᱜᱷᱟᱜᱷ ᱰᱮᱢ ᱥᱤᱢᱰᱮᱜᱟ ᱨᱮ ᱪᱷᱤᱸᱫᱟ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱᱟ ᱢᱤᱫᱴᱟᱹᱝ ᱰᱮᱢ ᱠᱟᱱᱟ ᱾ ᱰᱮᱢ ᱟᱹᱰᱤ ᱞᱮᱠᱟᱱ ᱵᱩᱨᱩ ᱠᱷᱚᱱ ᱮᱥᱮᱫ ᱟᱠᱟᱱᱟ ᱱᱚᱣᱟ ᱧᱮᱧᱮᱞ ᱴᱷᱟᱶ ᱫᱚ ᱟᱹᱰᱤ ᱡᱟᱴᱟᱜᱼᱟ ᱾ ᱢᱚᱴᱚᱨᱼᱵᱚᱴᱥ ᱟᱨ ᱡᱟᱸᱜᱟᱼᱥᱮᱞᱤᱧ ᱨᱮᱱᱟᱜ ᱛᱟᱞᱟᱢᱟᱞᱟ ᱠᱷᱚᱱ ᱱᱚᱸᱠᱟ ᱣᱤᱦᱟᱨ ᱨᱮᱱᱟᱜ ᱥᱩᱵᱷᱤᱫᱷᱟ ᱢᱮᱱᱟᱜᱼᱟ ᱾ ᱠᱮᱞᱟᱜᱷᱟᱜᱷ ᱰᱮᱢ ᱨᱮ ᱧᱮᱧᱮᱞ ᱴᱷᱟᱶ ᱨᱮᱱᱟᱜ ᱛᱤᱸᱜᱩᱱ ᱞᱟᱹᱜᱤᱫ ᱛᱮ ᱢᱤᱫᱴᱟᱹᱝ ᱜᱮᱥᱴ ᱦᱟᱣᱩᱥ ᱦᱚᱸ ᱢᱮᱱᱟᱜᱼᱟ ᱾

 ᱨᱟᱢ ᱨᱮᱠᱷᱟ ᱫᱷᱟᱢ 
ᱨᱟᱢ ᱨᱮᱠᱷᱟ ᱫᱷᱟᱢ ᱱᱚᱣᱟ ᱴᱷᱚᱛᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱧᱮᱧᱮᱞ ᱴᱷᱟᱶ ᱴᱷᱚᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱢᱤᱫ ᱵᱩᱨᱩ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱟᱨ ᱥᱟᱞ ᱠᱮ ᱥᱟᱞ ᱥᱟᱱ ᱠᱩᱱᱟᱹᱢᱤ ᱨᱮ ᱢᱤᱫ ᱯᱟᱛᱟ ᱦᱩᱭᱩᱜᱼᱟ ᱾ ᱚᱱᱠᱟ ᱠᱚ ᱢᱮᱱᱟ, ᱡᱮ ᱵᱷᱟᱜᱽᱣᱟᱱ ᱨᱟᱢ ᱥᱟᱞᱟᱜ ᱥᱤᱛᱟᱹ ᱟᱨ ᱵᱚᱦᱟ ᱞᱚᱠᱷᱚᱱ ᱫᱚ ᱱᱚᱣᱟ ᱴᱷᱟᱶ ᱫᱟᱬᱟ ᱟᱠᱟᱫᱟ ᱟᱨ ᱚᱸᱰᱮ ᱟᱡᱟᱜ ᱪᱷᱟᱯ (ᱯᱷᱩᱰ ᱯᱨᱤᱸᱴ) ᱢᱮᱱᱟᱜᱼᱟ ᱾ ᱟᱨ ᱠᱮᱫ ᱟᱨᱪᱚᱣᱞᱚᱡᱤᱠᱟᱞ (Archaeological) ᱥᱟᱝᱨᱪᱟᱱᱟᱭ (structures) ᱞᱮᱠᱟ ᱟᱜᱽᱱᱤ ᱠᱩᱸᱰ, ᱪᱚᱨᱚᱱ ᱯᱟᱫᱩᱠᱟ, ᱥᱤᱛᱟᱹ ᱪᱩᱞᱦᱮ,ᱜᱩᱯᱴ ᱜᱟᱝ ᱮᱢᱟᱱ ᱠᱷᱚᱱ ᱵᱟᱰᱟᱭᱚ ᱟ ᱡᱮ ᱵᱟᱱᱣᱟᱥ ᱯᱮᱨᱤᱭᱚᱰ ᱟᱜ ᱦᱤᱡᱩᱜ ᱩᱱᱤᱫᱚ ᱱᱚᱣᱟ ᱰᱟᱦᱟᱨ ᱛᱮ ᱯᱟᱞᱟᱱ (Pursuance) ᱠᱮᱫᱼᱟ ᱾ ᱠᱮᱥᱚᱞᱯᱩᱨᱼ ᱵᱤᱨᱩᱜᱟᱲ ᱥᱟᱦᱤ ᱜᱷᱟᱨᱚᱸᱡᱽ ᱫᱚ ᱱᱚᱣᱟ ᱴᱷᱟᱶ ᱨᱮᱱᱟᱜ ᱮ ᱩᱭᱦᱟᱹᱨ ᱠᱮᱫᱼᱟ ᱟᱨ ᱱᱚᱣᱟ ᱩᱛᱷᱱᱟᱹᱣ ᱠᱮᱫᱼᱟ ᱾

 ᱰᱟᱸᱜᱽᱲᱤ 
ᱰᱟᱸᱜᱽᱲᱤ ᱵᱞᱚᱠ ᱵᱚᱞᱵᱟ ᱨᱮ ᱢᱮᱱᱟᱜᱼᱟ ᱾ ᱢᱤᱫ ᱡᱷᱟᱨᱱᱟ ᱵᱷᱤᱥᱤᱴᱚᱨ (visitors) ᱫᱚ ᱡᱟᱴᱟᱜ ᱜᱚᱣ ᱟ ᱾ ᱱᱚᱣᱟ ᱯᱤᱠᱱᱤᱠ ᱥᱯᱚᱨᱴ ᱨᱮᱱᱟᱜ ᱨᱩᱯ ᱨᱮ ᱩᱛᱷᱱᱟᱹᱣ ᱟᱠᱟᱱᱟ ᱾ ᱱᱚᱣᱟ ᱥᱤᱢᱰᱮᱜᱟ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱟᱨ ᱠᱮᱨᱥᱟᱭ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

 ᱠᱮᱛᱩᱧᱜᱟ ᱫᱷᱟᱢ 
ᱵᱟᱱᱚ, ᱥᱤᱢᱰᱮᱜᱟ ᱨᱮ ᱢᱮᱱᱟᱜᱼᱟ ᱠᱮ ᱠᱮᱛᱩᱧᱜᱟ ᱫᱷᱟᱢ ᱟᱹᱰᱤ ᱞᱟᱠᱛᱤ ᱭᱟᱱ ᱱᱟᱜᱟᱢ ᱴᱷᱟᱵ ᱠᱟᱱᱟ ᱾ ᱥᱤᱧᱚᱛᱤᱭᱟᱹ  ᱟᱨᱪᱚᱣᱞᱚᱡᱤᱠᱟᱞ ᱥᱟᱨᱣᱮᱭ (ᱮ.ᱮᱥ.ᱟᱭᱤ.) ᱨᱮᱱᱟᱜ ᱞᱮᱠᱟᱛᱮ ᱱᱚᱣᱟ ᱴᱷᱟᱶ ᱵᱩᱫᱷᱫ ᱡᱩᱜᱽ ᱛᱟᱦᱮᱸ ᱠᱟᱱᱟ ᱾ ᱠᱮᱛᱩᱧᱜᱟ ᱫᱷᱟᱢ ᱨᱮ ᱵᱩᱫᱷᱫ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱨᱛᱤ ᱞᱟᱜᱟᱣ ᱞᱮᱱᱟ ᱠᱚ ᱾ ᱥᱟᱢᱨᱟᱴ ᱟᱥᱚᱠ ᱫᱚ ᱠᱟᱞᱤᱝ ᱞᱟᱹᱲᱦᱟᱹᱭ ᱛᱟᱭᱚᱢ ᱯᱟᱴᱞᱤᱯᱩᱛᱨᱟ ᱨᱮ ᱨᱩᱣᱟᱲ ᱚᱠᱛᱚ ᱱᱩᱠᱩ ᱢᱩᱨᱛᱤ ᱫᱚ ᱴᱷᱟᱯᱚᱱ ᱠᱮᱫ ᱠᱚᱣᱟ ᱾

 ᱨᱟᱡᱟᱰᱮᱨᱟ 
ᱨᱟᱡᱟᱰᱮᱨᱟ ᱛᱷᱟᱛᱷᱮᱛᱟᱸᱜᱮᱨ, ᱥᱤᱢᱰᱮᱜᱟ ᱨᱮ ᱢᱮᱱᱟᱜᱼᱟ ᱾ ᱪᱷᱤᱸᱫᱟ ᱜᱟᱰᱟ ᱨᱮ ᱢᱤᱫ ᱡᱷᱟᱨᱱᱟ ᱢᱮᱱᱟᱜᱼᱟ ᱟᱫᱚ ᱢᱤᱫ ᱯᱷᱮᱢᱚᱥ ᱯᱤᱠᱱᱤᱠ ᱴᱷᱟᱶ ᱢᱮᱱᱟᱜᱼᱟ ᱾

 ᱵᱷᱟᱭᱨᱚ ᱵᱟᱵᱟ ᱯᱟᱦᱟᱲᱤ 
ᱵᱷᱟᱭᱨᱚ ᱵᱟᱵᱟ ᱯᱟᱦᱟᱲᱤ ᱨᱮᱱᱟᱜ ᱯᱷᱩᱞᱣᱟᱴᱟᱸᱜᱚᱨ ᱨᱮ ᱢᱤᱫ ᱜᱩᱯᱷᱟ ᱢᱮᱱᱟᱜᱼᱟ ᱾ ᱱᱚᱣᱟ ᱧᱮᱧᱮᱞ ᱴᱷᱟᱶ ᱡᱟᱴᱟᱜ ᱜᱚᱣ ᱟ ᱪᱮᱫᱟᱪᱮ ᱜᱩᱯᱷᱟ ᱢᱤᱫ ᱤᱸᱥᱟᱱ ᱠᱷᱚᱱ ᱢᱤᱞ ᱡᱩᱞ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ 

ᱛᱷᱚᱠ:ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱧᱮᱞᱡᱚᱝ ᱴᱷᱟᱶ
ᱛᱷᱚᱠ:ᱥᱤᱧᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ